Just A Little Bit Of Your Heart

"Just A Little Bit Of Your Heart" (בעברית: "רק קצת מהלב שלך") הוא שיר של הזמרת אריאנה גרנדה שיצא ב-25 באוגוסט 2014 כרצועה העשירית מתוך אלבום האולפן השני שלה, My Everything. השיר, שנכתב על ידי הזמר הארי סטיילס ויוהאן קרלסון, זכה לחשיפה נרחבת כאשר גרנדה בחרה לבצע אותו בטקס פרסי הגראמי בפברואר 2015, צעד שתרם להפגנת המגוון הקולי והאמנותי שלה.

נכון לפברואר 2026, השיר צבא מעל ל-190 מיליון השמעות בספוטיפיי.

 רקע 
ממוזער|זמר הפופ הארי סטיילס (מלהקת ואן דיירקשן), אשר כתב את השיר במיוחד עבור גרנדה לאחר פגישה אקראית באולפן ההקלטות
השיר "Just A Little Bit Of Your Heart" נוצר ונכלל באלבום האולפן השני של גרנדה, My Everything, אשר יצא לאור באוגוסט 2014. אלבום זה סימן את נקודת המעבר של גרנדה מכוכבת נוער בערוץ ניקלודיאון (בסדרות "ויקטוריוס" ו"סאם וקאט") למעמד של כוכבת פופ בוגרת ומובילה בתעשיית המוזיקה. בפרויקט זה היא התרחקה מצליל ה-R&B המובהק של שנות ה-90 שאפיין את אלבום הבכורה שלה, Yours Truly, לטובת סאונד פופ מגוון ועדכני יותר.

השיר נכתב במיוחד עבור גרנדה על ידי הזמר הארי סטיילס מלהקת ואן דיירקשן. בריאיון שנערך במסגרת התוכנית "Total Ariana Live", תיארה גרנדה את השתלשלות העניינים האקראית שהובילה ליצירת השיר: . גרנדה התבטאה בהערכה רבה כלפי התוצאה הסופית וכישורי הכתיבה של סטיילס. על השיר אמרה גרנדה: . בהזדמנות אחרת הוסיפה: .

טרם צאתו הרשמית, השיר נרשם באגודה האמריקאית למלחינים, מחברים ומוציאים לאור תחת שם מעט שונה: "A Little Bit of My Heart", בטרם שונה שמו ופורסם תחת השם "Just A Little Bit Of Your Heart".

העובדה שסטיילס כתב שיר עבור גרנדה נחשפה טרם צאת האלבום ויצרה ציפייה והתרגשות רבה בקרב המעריצים, ובמיוחד בקרב בני נוער. ב-20 באוגוסט 2014, ימים ספורים לפני צאת האלבום הרשמי, השיר נחשף בבכורה (לצד שלושה שירים נוספים מהאלבום) במסגרת הזרמת מדיה מוקדמת ברשת MTV.

 הרכב מוזיקלי וסגנון 
"Just A Little Bit Of Your Heart" היא בלדת פסנתר. במהלך השיר גרנדה מבצעת שירה בעוצמה גבוהה עם שימוש בטכניקת בלטינג, אם כי קולה גם תואר לאורך הרצועה כקליל כנוצה. העיבוד המוזיקלי של הרצועה מגיע לשיאו לקראת הסיום, כאשר הפזמון האחרון משלב בתוכו שירת מקהלה הומייה.

 מילים ותוכן 
הרצועה עוסקת בכמיהה, לב שבור, ומערכת יחסים רומנטית מורכבת וחד-צדדית. המסר המרכזי של השיר סובב סביב אהבה נואשת והסכמה להתפשר על קשר חלקי, גם כאשר הצד השני אינו מחויב או אף בוגדני. מילות השיר מציגות את הדוברת כמי שמוכנה להסתפק במעט תשומת לב ואהבה מבן זוגה, על אף שהיא מודעת לכך שאינה האהבה היחידה בחייו. נושאים של חוסר נאמנות בולטים במיוחד בחלקו של הגשר המוזיקלי. המבקרים ציינו כי שורות אלו מתמודדות בפירוש עם נושאים בוגרים יותר של ניאוף והשלמה עמו.

הפרשנויות למילות השיר נטו להדגיש את אופיו הכנוע של הטקסט ביחס למערכת היחסים. בביקורת של כתב העת רולינג סטון תואר השיר כ"בלדת פסנתר מזוכיסטית" ונטען כי גרנדה מגלמת בו דמות של . פרשנויות נוספות הצביעו על הניתוק בין הדימוי החזק של גרנדה לבין תוכן השיר, שבו הדוברת משלימה עם היותה מנוצלת ומתנהגת כ"טיפשה" המאוהבת באדם בוגדני שאינו שווה את זמנה. על אף הביקורת על חולשתה של הדמות בטקסט, המבקרים ציינו כי הטקסט העצוב והשבור מאפשר לגרנדה להפגין את כוחותיה כזמרת ופרשנית רגשית.

 קבלה ביקורתית 
השיר זכה לביקורות מעורבות מצד מבקרי המוזיקה, כאשר חלקם שיבחו את הביצוע הקולי וההגשה הרגשית של גרנדה, בעוד שאחרים מתחו ביקורת על הלחן והמילים שנתפסו כקלישאתיים וחסרי ייחוד.

מבקר המוזיקה אדם מרקוביץ מכתב העת "אנטרטיינמנט ויקלי" ציין כי גרנדה במיטבה בבלדות, וכינה את השיר "אריה נוסקת" ו. פטריק טיילור מאתר RapReviews ציין לחיוב את ההזדמנות שהשיר מעניק לגרנדה להפגין את מנעד קולה. בכתב העת "Christian Science Monitor" תואר קולה של גרנדה לאורך הרצועה כ"קליל כנוצה" המלווה מילים "כואבות וחולות אהבה". אנדרו צ'אן ממגזין "סלנט" ציין כי , גם אם ציין כי הפזמון לדעתו פחות זכיר. במגזין "בילבורד" נכתב כי השיר מהווה , וצוין לטובה כי . במגזין Hot Press האירי הוגדר השיר כ"לא חצי-רע".

מנגד, מבקרים אחרים מצאו את השיר חלש ביחס לשאר האלבום. רוב שפילד ממגזין "רולינג סטון" ביקר את השיר בחריפות, כינה אותו , ותיאר אותו בתור . הוא הוסיף וכתב: . רוב קופסי מחברת המצעדים הרשמית טען כי כבלדת פסנתר השיר עמוס במילים טיפוסיות מהלב, ופסק כי . קיטי אמפייר מה"גרדיאן" התייחסה לשיר כאל . אלים חראג' מ-The Line of Best Fit מתח ביקורת על ההפקה, וציין כי , וטען כי אף על פי שהשיר עוסק בנושאים בוגרים של ניאוף, , אם כי ציין לטובה את מילות הגשר.

ביקורות נוספות תיארו את השיר כיצירה נוסחתית. במגזין "בילבורד" נכתב שהשיר שואב השראה מאותה . אוון סוודי מ-PopMatters הגדיר את הרצועה בתור "שיר נשף", ואנדרה פיין מ"איבנינג סטנדרד" סיכם את דעתו על הבלדה כשתיאר אותה בתור  באלבום.
+דירוג השיר ברשימות מקצועיותגוףשם הרשימהדירוגמקוםבילבורדכל שיר של אריאנה גרנדה, מדורג: בחירת המבקרים128My Everything של אריאנה גרנדה חוגג 10 שנים: דירוג כל 12 השירים עשור לאחר מכן10רולינג סטון60 שירי אריאנה גרנדה הטובים ביותר49The Forty-Fiveדירגנו כל שיר של אריאנה גרנדה לפי כמה הוא טוב59ערוץ E!כל השירים של אריאנה גרנדה, מדורגים49

 הופעות חיות 
ההופעה החיה המוכרת והמשמעותית ביותר של השיר התקיימה בטקס פרסי הגראמי שנערך ב-8 בפברואר 2015. אף על פי שהשיר מעולם לא יצא לאור כסינגל רשמי לרדיו, הביצוע על במת הגראמי העניק לבלדה חשיפה נרחבת לקהל עצום. צ'ארלי ווק, סגן נשיא בכיר בחברת התקליטים "ריפבליק רקורדס", התייחס לאסטרטגיה שמאחורי בחירת השיר לטקס החשוב, וציין כי ההופעה: .

 מיקומי שיא 

 נתוני מכירות 

קישורים חיצוניים

הערות שוליים

קטגוריה:שירי 2014
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי הארי סטיילס
קטגוריה:שירי לפידים
קטגוריה:שירים על בגידה: זוגיות
קטגוריה:שירי זהב באוסטרליה